মেলায় সোমবার ১৪১টি নতুন বই এসেছে। প্রকাশিত উল্লেখযোগ্য নতুন বইয়ের মধ্যে রয়েছে, ভাষা প্রকাশে ড. মিজান রহমানের স্বাধীন বাংলাদেশের অভ্যুদয়ের ইতিহাস, মাটি গন্ধ্যায় শামসুর রাহমানের নির্বাচিত কবিতার বই মেঘলোকে মনোজ নিবাস, সময় প্রকাশনে মতিন রায়হানের আমাদের ছায়া ও তরুগণ, বটেশ্বর বর্ণনে হাবিবুর রহমানের অনূদিত বই ভারতে লর্ড মাউন্টব্যাটেন, মিজান পাবলিশার্সে আশরাফ মীরের কবিতা সমগ্র, আমীরুল ইসলামের মায়ের জন্য ভালবাসা, সূচিপত্রে মোস্তফা জব্বারের একাত্তর ও আমার যুদ্ধ, অন্বেষায় আনোয়ারা সৈয়দ হকের মধুসূদন ও অন্যান্য প্রবন্ধ, পড়ুয়ার স্টলে সুব্রত বড়ুয়ার এগারটি অনূদিত গল্প, বাংলা একাডেমির স্টলে অনুপম হায়াৎ-এর বহুমাত্রিক নজরুল ও আসাদ চৌধুরীর বাংলাদেশের মুক্তিযুদ্ধ, অনন্যায় ইমদাদুল হক মিলনের রমাকান্ত ও সতেরটি বাচ্চা কাচ্চা, শামসুর রাহমানের বিভাস সংস্করণ বন্দি শিবির থেকে ও আখতার হুসেনের বাঘের ছানার নাম সোনালি।